《奉和夏日游山应制》
唐代·蔡文恭

首夏林壑清，薄暮烟霞上。连岩耸百仞，绝壑临千丈。

照灼晚花鲜，潺湲夕流响。悠然动睿思，息驾寻真赏。

掞彼涡川作，怀兹洛滨想。窃吹等齐竽，何用承恩奖。

作者简介：蔡文恭，生平无考。《盛唐诗纪》卷一〇八以为盛唐时人。一说为隋唐间人蔡允恭之传误。《全唐诗》收《奉和夏日游山应制》(应从《文苑英华》作“应教”)诗1首，出《文苑英华》卷一七九。